एलएसई में अर्थशास्‍त्र एवं गवर्नमेंट के आई जी पटेल प्रोफेसर लॉर्ड निकोलस स्‍टर्न ने कहा “अब हम देख सकते हैं कि विकास की यह नयी कहानी बेहद शक्तिशाली गतिशीलताओं, जैसे कि नवाचार, लर्निंग-बाई-डूइंग और पैमाने वाली अर्थव्‍यवस्‍थाओं की प्रतीक हैं। इसके अलावा, यह शहरों के बेहद आकर्षक संयोजन को भी पेश करती है, जहां हम घूम फिर सकते हैं, सांस ले सकते हैं और उत्‍पादक बन सकते हैं। साथ ही यह संयोजन सतत मूलभूत ढांचे को भी उपलब्‍ध कराता है, जो न सिर्फ स्‍वच्‍छ और दक्ष है, बल्कि बार-बार होने वाली जलवायु सम्‍बन्‍धी बेहद गम्‍भीर स्थितियों का सामना करने में सक्षम है। इसके अलावा यह ऐसे पारिस्थितिकी तंत्र भी बनाता है जो अधिक उत्‍पादक, ठोस तथा भरोसेमंद हैं। वर्तमान आर्थिक मॉडल्‍स शक्तिशाली गतिशीलताओं तथा नयी प्रौद्योगिकियों एवं ढांचों की आकर्षक खूबियों को भुनाने में नाकाम रहे हैं। इस प्रकार कह सकते हैं कि हम कामयाबी की इस नयी गाथा के लाभों का आकलन करने में पूरी तरह नाकाम रहे हैं। इसके अलावा अब यह बिल्‍कुल स्‍पष्‍ट हो गया है कि जलवायु परिवर्तन के कारण होने वाली क्षति बहुत गहरी और व्‍यापक हैं और बड़ा रूप लेने वाली घटनाएं (टिपिंग प्‍वाइंट्स) तथा कभी न बदली जा सकने वाली परिघटनाएं बेहद नजदीक आ चुकी हैं।”